**DĖL ROKIŠKIO RAJONO SAVIVALDYBĖS TARYBOS 2019 M. SPALIO 25 D. SPRENDIMO NR. TS-221 „DĖL ROKIŠKIO RAJONO SAVIVALDYBĖS BŪSTO IR SOCIALINIO BŪSTO NUOMOS BEI BŪSTO NUOMOS AR IŠPERKAMOSIOS BŪSTO NUOMOS MOKESČIO DALIES KOMPENSACIJŲ APSKAIČIAVIMO, MOKĖJIMO IR PERMOKĖTŲ KOMPENSACIJŲ GRĄŽINIMO TVARKOS APRAŠO PATVIRTINIMO“ DALINIO PAKEITIMO**

2021 m. birželio 25 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos paramos būstui įsigyti ar išsinuomoti įstatymo 14 straipsnio 2 dalimi, 16 straipsnio 9 dalimi, 16 straipsnio 8 dalimi Rokiškio rajono savivaldybės taryba n u s p r e n d ž i a:

Pakeisti Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašą, patvirtintą Rokiškio rajono savivaldybės tarybos 2019 m. spalio 25 d. sprendimu Nr. TS-221 „Dėl Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo patvirtinimo“ (toliau – Aprašas):

1. Papildyti nauju IX skyriumi:

„**IX SKYRIUS**

**INFORMACIJOS APIE NUOMOJAMUS SOCIALINIUS BŪSTUS IR SAVIVALDYBĖS BŪSTUS SKELBIMO INTERNETO SVETAINĖJE TVARKA**

 68. Informacija apie Aprašo 20 punkte nurodytais atvejais išnuomotus būstus skelbiama Savivaldybės interneto svetainėje, nurodant būsto adresą, naudingąjį plotą. Turto valdymo ir ūkio skyriaus vyriausiasis specialistas ne vėliau kaip per 10 darbo dienų nuo Savivaldybės administracijos direktoriaus įsakymo pasirašymo dienos pateikia informaciją Komunikacijos ir kultūros skyriaus vyriausiajam informacinių technologijų specialistui. Komunikacijos ir kultūros skyriaus vyriausiasis informacinių technologijų specialistas gautą informaciją per 3 darbo dienas paskelbia Savivaldybės interneto svetainėje [www.rokiskis.lt](http://www.rokiskis.lt) .

 69. Informacija apie savivaldybės būstus, kurie nuomojami šio Aprašo 40 punkte numatytais atvejais, skelbiama Savivaldybės interneto svetainėje, nurodant būsto adresą, nuomos atvejį ir sutarties sudarymo datą. Turto valdymo ir ūkio skyriaus vyriausiasis specialistas ne vėliau kaip per 10 darbo dienų nuo sutarties sudarymo datos ar dienos, kai pasikeitė skelbiami duomenys, pateikia informaciją Komunikacijos ir kultūros skyriaus vyriausiajam informacinių technologijų specialistui. Komunikacijos ir kultūros skyriaus vyriausiasis informacinių technologijų specialistas gautą informaciją per 3 darbo dienas paskelbia Savivaldybės interneto svetainėje [www.rokiskis.lt](http://www.rokiskis.lt).“

 2. Pakeisti 12 punktą:

 „12. Savivaldybės būsto fondą ir socialinio būsto fondą, kaip Savivaldybės būsto fondo dalį, administruoja Savivaldybės administracijos direktoriaus paskirti atsakingi asmenys (toliau – administratorius)“.

 3. Pakeisti 13 punktą:

„13. Savivaldybės būsto fondą ir socialinį būstą, kaip Savivaldybės būsto fondo dalį, administruojantys tarnautojai ar darbuotojai tikrina būstus, surašo patikrinimo aktus (išskyrus Rokiškio miestą), organizuoja būstų remontą, rengia pranešimus nuomininkams, organizuoja nemokių, pažeidusių nuomos sutartį nuomininkų iškeldinimą, informuoja Turto valdymo ir ūkio skyrių apie neapgyvendintus būstus, pasibaigus nuomos sutarčiai arba ją nutraukus, pasirašo gyvenamųjų patalpų grąžinimo nuomotojui aktą. Rokiškio mieste esančių būstų patikrinimus atlieka ir patikrinimo aktus surašo vyriausiasis specialistas viešajai tvarkai”.

4. Pakeisti 28 punktą:

„28. Raštiški pasiūlymai išsinuomoti socialinį būstą, atsižvelgiant į Aprašo 21-25 punktuose nustatytus prioritetus bei atsižvelgiant į ploto normatyvą, pareiškėjų prašyme nurodytus socialinio būsto reikalavimus, susijusius su vietove, kurioje yra socialinis būstas, ar, namo, kuriame yra socialinis būstas, aukštu, prašyme nurodytu deklaruotos gyvenamosios vietos arba faktinės gyvenamosios vietos adresu, jeigu tokį pareiškėjas nurodė. Antras pasiūlymas išsinuomoti socialinį būstą be svarbių priežasčių laiku neatvykusiems į Savivaldybės administraciją ir raštu neišreiškusiems sutikimo ar nesutikimo nuomotis siūlomą socialinį būstą asmenims ir šeimoms pateikiamas ne anksčiau kaip po 10 darbo dienų nuo ankstesnio pasiūlymo pateikimo dienos.”

5. Pakeisti 29 punktą:

„29. Asmuo ar šeima Savivaldybės administracijos nustatytu laiku be svarbių priežasčių du kartus neišreiškė rašytinio sutikimo ar nesutikimo nuomotis jiems siūlomą socialinį būstą arba asmuo ar šeima Savivaldybės administracijos nustatytu laiku be svarbių priežasčių du kartus neišreiškė rašytinio sutikimo ar nesutikimo nuomotis jiems siūlomą socialinį būstą, atitinkantį jų prašyme nurodytus socialinio būsto reikalavimus, susijusius su vietove, kurioje yra socialinis būstas, ar namo, kuriame yra socialinis būstas, aukštu, Savivaldybės administracijos direktoriaus sprendimu išbraukiami iš asmenų ir šeimų, turinčių teisę į paramą būstui išsinuomoti, sąrašo. Asmuo ar šeima, nurodyta aprašo 20 punkte, Savivaldybės administracijos nustatytu laiku be svarbių priežasčių du kartus neišreiškė rašytinio sutikimo ar nesutikimo nuomotis jiems siūlomą socialinį būstą arba asmuo ar šeima Savivaldybės administracijos nustatytu laiku be svarbių priežasčių du kartus neišreiškė rašytinio sutikimo ar nesutikimo nuomotis jiems siūlomą socialinį būstą, atitinkantį jų prašyme nurodytus socialinio būsto reikalavimus, susijusius su vietove, kurioje yra socialinis būstas, ar namo, kuriame yra socialinis būstas, aukštu, Savivaldybės administracijos direktoriaus sprendimu išbraukiami iš prašymų paramai būstui išnuomoti (be eilės) sąrašo“.

3. Panaikinti 69 punktą.

6. Buvusį IX skyrių laikyti X skyriumi.

7. Buvusius 68–73 punktus laikyti atitinkamai 70–74 punktais.

8. Pripažinti netekusiu galios Rokiškio rajono savivaldybės tarybos 2020 m. liepos 31 d. sprendimo Nr. TS-206 „Dėl Rokiškio rajono savivaldybės tarybos 2019 m. spalio 25 d. sprendimo Nr. TS-221 „Dėl Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo patvirtinimo “ dalinio pakeitimo“ 1.3 papunktį.

9. Sprendimą skelbti Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Kristina Kavoliūnienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2019 M. SPALIO 25 D. SPRENDIMO NR. TS-221 „DĖL ROKIŠKIO RAJONO SAVIVALDYBĖS BŪSTO IR SOCIALINIO BŪSTO NUOMOS BEI BŪSTO NUOMOS AR IŠPERKAMOSIOS BŪSTO NUOMOS MOKESČIO DALIES KOMPENSACIJŲ APSKAIČIAVIMO, MOKĖJIMO IR PERMOKĖTŲ KOMPENSACIJŲ GRĄŽINIMO TVARKOS APRAŠO PATVIRTINIMO “ DALINIO PAKEITIMO**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Papildyti ir pakeisti Rokiškio rajono savivaldybės tarybos 2019 m. spalio 25 d. sprendimu Nr. TS-221 patvirtintą Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašą.

 **Šiuo metu esantis teisinis reglamentavimas.**

Lietuvos Respublikos vietos savivaldos įstatymo 18 straipsnio 1 dalis, Lietuvos Respublikos paramos būstui įsigyti ar išsinuomoti įstatymo 14 straipsnio 2 dalis, 16 straipsnio 8 dalis, 16 straipsnio 9 dalis.

 **Sprendimo projekto esmė.**

Rokiškio rajono savivaldybės būsto ir socialinio būsto nuomos tvarkos aprašas buvo patvirtintas 2019-10-25 tarybos sprendimu Nr. TS-221 „Dėl Rokiškio rajono savivaldybės būsto ir socialinio būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo patvirtinimo“ (toliau – tvarkos aprašas).

Atsižvelgiant į Vyriausybės atstovo Panevėžio ir Utenos apskrityse 2021-03-22 pastabas, pasikeitusį darbo organizavimą, siūloma iš dalies pakeisti ir papildyti tvarkos aprašą:

1. Patikslinti informacijos apie nuomojamus socialinius būstus ir savivaldybės būstus skelbimo interneto svetainėje tvarką.
2. 12 punkte išbraukti žodį „materialiai“.
3. 13 punkte nustatyti, kad Rokiškio mieste esančius socialinius ir savivaldybės būstus tikrina ir patikrinimo aktus surašo vyriausiasis specialistas viešąjai tvarkai.
4. 28 punkte patikslinti pasiūlymų išsinuomoti socialinius būstus, teisę į paramą būstui išsinuomoti turintiems asminims tvarką ir prioritetus.
5. 29 punkte nustatyti, kad tvarkos aprašo 20 punkte nurodyti asmenys ir šeimos savivaldybės administracijos nustatytu laiku be svarbių priežasčių du kartus neišreiškė rašytinio sutikimo ar nesutikimo nuomotis jiems siūlomą socialinį būstą arba asmuo ar šeima savivaldybės administracijos nustatytu laiku be svarbių priežasčių du kartus neišreiškė rašytinio sutikimo ar nesutikimo nuomotis jiems siūlomą socialinį būstą, atitinkantį jų prašyme nurodytus socialinio būsto reikalavimus, susijusius su vietove, kurioje yra socialinis būstas, ar namo, kuriame yra socialinis būstas, aukštu, administracijos direktoriaus sprendimu išbraukiami iš prašymų paramai būstui išnuomoti (be eilės) sąrašo.

 Papildžius ir patikslinus tvarkos aprašą, bus sudarytos galimybės veiksmingiau teikti paramą būstui išsinuomoti bei informaciją apie nuomojamus socialinius ir savivaldybės būstus.

 **Galimos pasekmės, priėmus siūlomą tarybos sprendimo projektą:**

**teigiamos**– bus vykdomos teisės aktuose nustatytos nuostatos, efektyviau teikiama parama ir informacija.

**neigiamos**– nenumatoma.

 **Kokia sprendimo nauda Rokiškio rajono gyventojams.**

Tiesioginės naudos nėra.

 **Finansavimo šaltiniai ir lėšų poreikis**.

# Sprendimo įgyvendinimui savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus Kristina Kavoliūnienė

 vyriausioji specialistė